NAZIV UDRUGE: SPECIJALNA OLIMPIJADA HRVATSKE

FINANCIJSKI PLAN ZA 2021. GODINU

|  |  |
| --- | --- |
| PRIHODI | IZNOS |
| Primici od prodaje roba i pružanja usluga | - |
| Primici od članarina i članskih doprinosa | 16.940,00 |
| Primici iz javnih izvora temeljem Zakona | 282.876,40 |
| PRIMICI OD DONACIJA |  |
| * Iz državnog proračuna | - |
| * Iz proračuna jedince lokalne i područne(regionalne ) samouprave | - |
| * Iz ostalih izvora | 80.000,00 |
| Primici od kamata i ostale financijske imovine | - |
| Primici od zakupa, iznajmljivanja i ostale financijske imovine | - |
| Primici od prodaje dugotrajna imovine | - |
| Ostali primici ( od naknada šteta, refundacija i sl) | - |
| Preneseni viškovi | 108.762 |
| PRIMICI UKUPNO: | 488.578,40 |

PLAN PRIHODA

|  |  |  |
| --- | --- | --- |
| RASHODI | IZNOS | IZVOR FINANCIRANJA |
| Izdaci za radnike |  |  |
| * Za plaće (neto) | - |  |
| * Za doprinose na plaću | - |  |
| Izdaci za najam objekata (otvoreni, zatvoreni) | 20.489,40 | HOO, SOEE |
| Izdaci za naknade troškova radnicima (sl. putovanja, prijevoz, str. Usavršavanje i sl. | 7.452,00 |  |
| Izdaci za naknade volonterima | - |  |
| Izdaci za troškove službenog putovanja | 134.039,00 |  |
| Izdaci za naknade ostalim osobama izvan radnog odnosa (sl. put i ostalo) |  |  |
| Naknade osobama izvan RO Honorar | 108.000,00 | HOO, SOI, donacije i sponzorstva |
| Izdaci za usluge( pošta, telefon, najamnina, komunalne, računalne, intelektualne usluge i sl.) | 10.000,00 | HOO |
| Izdaci za materijal i energiju( uredski materijal, sirovine, energija, sitni inventar) | 64.813,00 | HOO |
| Izdaci za naknade, kamate i usluge platnog prometa | 1.000,00 | Sponzorstva i donacije |
| Izdaci za dane donacije | - |  |
| Ostali izdaci (reprezentacija, članarine, kotizacije, premije osiguranja i sl.) | 23.964,00 | SOEE, SOI, donacije i sponzorstva |
| Članarine krovnim organizacijama | 3.687,00 | HOO |
| Ostali rashodi poslovanja | 7.000,00 | HOO, donacije i sponzorstva |
| Amortizacija dugotrajne imovine | 29.000,00 | HOO |
| UKUPNI RASHODI: | 409.444,40 | HOO, SOI, članarine, sponzorstva i donacije |
| Rezultat poslovanja 31.12.2021. | 79.134,00 |  |

OBRAZLOŽENJE FINANCIJSKOG PLANA UDRUGE ZA 2021. GODINU

Specijalna olimpijada Hrvatske je nacionalni športski savez koji se bavi provođenjem specifičnih športsko – rekreativnih aktivnosti osoba s intelektualnim teškoćama prema načelima i pravilima međunarodne organizacije Specijalne olimpijade (engl. Special Olympics International) i propisa Republike Hrvatske koji uređuju pitanja športa osoba s invaliditetom (intelektualnim teškoćama). Trenutno broji 45 članova (udruga ili ustanova).

Specijalna olimpijada promiče razumijevanje, prihvaćanje i integraciju ljudi sa i bez intelektualnih teškoća i to u 172 zemlje. Sudjelovanjem u SO programu osobe s intelektualnim teškoćama stječu veće samopouzdanje i bolju sliku o sebi. Kroz svoje aktivnosti rastu psihički, duhovno i socijalno te pokazuju beskrajnu hrabrost i entuzijazam. Da bi se moglo sudjelovati u Specijalnoj olimpijadi treba od mjerodavnih organa biti identificiran kao osoba s intelektualnim teškoćama, kašnjenjem kognitivnog razvoja ili značajnim problemima u učenju.

Prisega športaša Specijalne olimpijade glasi: “Dopustite mi da pobijedim, ako ne pobijedim, podržite me da budem hrabar u pokušaju.“

Za razumijevanje programa Specijalne olimpijade potrebno je reći da se osim športskih aktivnosti on sastoji i od zdravstvenog i obiteljskog programa. Također da većina osoba s intelektualnim teškoćama ne može zadržati pažnju i trpjeti dugotrajne napore pogotovo ako se radi o jednoj fizičkoj aktivnosti. Potrebno je mijenjati aktivnosti tj. športove i na taj način zadržati pažnju, a samo u rjeđim slučajevima je moguć takav angažman. Naravno tome treba pridodati i specifični sistem natjecanja kod kojeg nakon kvalifikacijskih natjecanja svi natjecatelji ulaze u finala prvenstveno prema svojim sposobnostima i spolu, a zatim i godini rođenja i stupnju oštećenja u skupinama od 3 do 8 natjecatelja ili timova. Tu moramo naglasiti da Specijalna olimpijada jednako vrednuje medalju u najjačoj i najslabijoj skupini. Što zapravo ukazuje na to da se bavljenje športom i natjecanjem koristi u kineziterapijske svrhe.   
Specijalna olimpijada Hrvatske potpisala je sporazum o suradnji sa Kineziološkim fakultetom, Ministarstvom unutarnjih poslova, surađujemo sa srednjim i osnovnim školama, a sve u cilju promicanja razumijevanja i poboljšanja života osoba s intelektualnim teškoćama.

Zagreb, 15.05.2021.

PREDSJEDNIK:

Denis Sušac, dipl. def.